ПРОТОКОЛ №27

Днес 06.02.2016 г - гр. Златица се състоя заседание на ОИК.

Заседанието е председателствано от председателя на ОИК Златица г-н С. Стоянов. Осигурен е необходимият кворум за провеждане на заседание на ОИК.

На заседанието присъстваха:

1. Светозар Манолов Стоянов
2. Маргарита Харалампиева Павлова
3. Добринка Петрова Висариева
4. Виктория Йорданова Йорданова
5. Михаил Христов Михайлов
6. Марин Кирилов Найденов
7. Зорница Петкова Мукелова
8. Елка Райчева Кръстанова
9. Гергана Василева Георгиева
10. Таня Неделева Бечева
11. Ирена Николаева Ночева

**Дневен ред**:

1. Разглеждане на сигнали и жалби

Относно: Постъпил сигнал в ОИК- гр. Златица

В Общинска избирателна комисия - Златица е постъпил сигнал, заведен във входящия регистър на Комисията с Вх.№94 от 06.02.2016 г.

В сигналът се посочва нарушение на чл. 30, ал. 4, т. 10 от Закона за местното самоуправление и местната администрация (ЗМСМА) от общински съветник Иван Димитров Стойнов в Общински съвет- Златица, който към настоящия момент е и Управител на търговско дружество с общинско участие „Медицински център I- Златица“ ЕООД, съгласно приложените документи към сигнала.

На основание Решение 3054-МИ от 01.02.2016 г. на ЦИК, раздел I. Предсрочно прекратяване на пълномощия на общински съветник на основание чл. 30, ал. 6 във връзка с чл. 30, ал. 4, т. 3, 5, 6 и 10 от ЗМСМА, при получаване в ОИК на документи, удостоверяващи наличие на обстоятелствата за предсрочно прекратяване на пълномощия на общински съветник в хипотезите, описани в чл. 30, ал. 4, т. 3, 5, 6 и 10 от ЗМСМА, ОИК провежда заседание в тридневен срок от постъпване на документите.

Този срок съгласно решението на ЦИК е спазен, тъй като сигналът е постъпил на 05.02.2016 г. в Общинска администрация Златица в запечатан плик и на 06.02.2016г. в Общинска избирателна комисия- Златица.

На проведеното заседание ОИК - Златица се запозна с постъпилите документи и установи наличие на обстоятелствата за предсрочно прекратяване на пълномощия на общинския съветник.

Съгласно указанията в решението на ЦИК, ОИК – Златица следва да изпрати настоящия протокол на общинския съветник Иван Димитров Стойнов като му дава възможност да направи писмено възражение пред комисията в тридневен срок от получаване на протокола.

Председател:................/п/....................

/С. Стоянов/

Секретар:...................../п/.....................

/Д. Висариева/